stanford-oval/wikipedia huggingface dataset:
Lähetekeskustelu

Lähetekeskustelu on Suomen Eduskunnassa tapahtuva uuteen/esitettyyn lainsäädäntöön liittyvä prosessi, joka käydään eduskunnan täysistunnossa. Lähetekeskustelussa ei tehdä esitettyyn lainsäädäntöön koskevia päätöksiä, vaan sen on tarkoituksena toimia eduskunnan valiokuntakäsittelyä edeltävänä keskusteluna. Lähetekeskustelun päätteeksi eduskunnan täysistunto päättää ja äänestää, mihin valiokuntaan lakiehdotus lähetetään. Lainsäädäntöprosessissa lähetekeskustelua seuraa ensimmäinen valiokuntakäsittely.
Lü Huihui

| Mitalit | Mitalit | Mitalit |  |
| --- | --- | --- | --- |
|  Lü Huihui vuonna 2015. |  Lü Huihui vuonna 2015. |  Lü Huihui vuonna 2015. |  |
Maa:   Kiina
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | keihäänheitto |  |
|  Pronssia | Lontoo 2017 | keihäänheitto |  |
|  Pronssia | Doha 2019 | keihäänheitto |  |
| Aasian kisat  | Aasian kisat  | Aasian kisat  |  |
|  Hopeaa | Jakarta 2018 | keihäänheitto |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Doha 2019 | keihäänheitto |  |
Lü Huihui (s. 26. kesäkuuta 1989 Xinxiang) on kiinalainen keihäänheittäjä.
Lontoon olympiakisoissa 2012 Lü sijoittui viidenneksi tuloksella 63,70 metriä.
14. huhtikuuta 2012 Lü heitti Aasian ennätyksen 64,95 m. Pari kuukautta myöhemmin Li Lingwei rikkoi ennätyksen tuloksella 65,11 m. 27. huhtikuuta 2013 Lü ylitti ennätyksen heittämällä 65,62 m. Hänen dopingnäytteessään oli kuitenkin merkkejä dopingin käytöstä ja tulos hylättiin myöhemmin. Hän sai vuoden kilpailukiellon ajalle 24.5.2013–23.5.2014.
Lü saavutti Pekingin MM-kilpailuissa 2015 hopeaa Aasian ennätystuloksella 66,13. Hän johti kilpailua viimeiseen heittoon saakka, jolloin Katharina Molitor ohitti hänet. Rio de Janeiron olympialaisissa 2016 hän sijoittui seitsemänneksi. Hän heitti  Lontoon MM-kilpailujen 2017 karsinnassa Aasian ennätyksen 67,59. Loppukilpailussa hän saavutti pronssia tuloksella 65,26.
Li heitti Aasian ennätyksen 67,69 Hallessa toukokuussa 2018. Hän saavutti samana vuonna hopeaa Aasian kisoissa tuloksella 63,16 ja voitti maanosien cupin tuloksella 63,88. Hän heitti Aasian ennätyksen 67,72 Huangshissa huhtikuussa 2019. Hän voitti Aasian-mestaruuden Dohassa 2019 tuloksella 65,83. Hän paransi Aasian ennätystä Shenyangissa heinäkuussa lukemiin 67,83 ja samassa kaupungissa elokuussa tulokseen 67,98. Dohan MM-kilpailuissa hän sai pronssia tuloksella 65,49. Vuodelle 2021 siirretyissä Tokion olympialaisissa hän oli viides. Hän karsiutui loppukilpailusta Eugenen MM-kilpailuissa 2022.
Henkilökohtaiset ennätykset

Keihäänheitto:
67,98 m (2019)
Aiheesta muualla

Lü Huihui Kansainvälinen yleisurheiluliitto. (englanniksi)
Lähemäki

| Lähemäki |
| --- | --- |
Kaupunki:  Mikkeli
Koordinaatit:  61.6957°N, 27.2954°E
Kaupunginosa nro:  9
Postinumero(t):  50170
Lähialueet:  Kenkäveronniemi ja Savilahti (lounaassa), Maunuksela (lännessä), Rokkala (luoteessa), Peitsari ja Oravinmäki (pohjoisessa), Launiala (idässä) ja Tuppurala (etelässä)
Lähemäki on Mikkelin 9. kaupunginosa, joka sijaitsee Mikkelin ydinkeskustasta (torilta) linnuntietä noin 0,7–3 kilometriä koilliseen.
Esimerkiksi Lähemäen koulu ja Peitsarin koulu (joita ollaan 2023 mennessä yhdistämässä uudisrakennuksena syntyvään uuteen aluekouluun) sekä Suomen nuoriso-opisto (Paukkula) ja Mikkelin K-Rauta toimivat Lähemäellä.
Lyran Oxford

| Lyran Oxford> Lyra's Oxford |
| --- | --- |

Alkuperäisteos
Kirjailija:  Philip Pullman
Kansitaiteilija:  John Lawrence
Kieli:  englanti
Genre:  fantasia, lasten- ja nuortenkirjallisuus
Kustantaja:  Scholastic Point
Julkaistu:  2003
Sivumäärä:  64
ISBN:  0-375-82819-2
Suomennos
Suomentaja:  Helene Bützow
Kansitaiteilija:  John Lawrence
Kustantaja:  Tammi
Julkaistu:  2004
Sivumäärä:  64
ISBN:  978-951-31-3145-6
Sarja: Universumien tomu
Edeltävä:  Maaginen kaukoputki
Seuraava:  The Book of Dust
Löydä lisää kirjojaKirjallisuuden teemasivulta
Lyran Oxford (2003) on Philip Pullmanin 64-sivuinen, Universumien tomu -trilogiaan liittyvä punakantinen kirja. joka sisältää Pullmanin novellin ”Lyra ja linnut”. Kertomus sijoittuu kaksi vuotta Maagisen kaukoputken tapahtumien jälkeiseen aikaan. Tarinassa Lyra ja Pantalaimon kohtaavat yllättäen noidan daimonin, jota lukemattomat linnut ahdistelevat. Daimoni pyytää heiltä apua salaperäisen alkemisti Makepeacen löytämiseksi. Kaikki ei kuitenkaan ole sitä miltä näyttää ja joku hautoo kostoa Lyralle. Pullman on kuvaillut kertomusta ”maistiaiseksi” tai ”sillaksi” Universumien tomun ja tulossa olevan romaanimittaisen The Book of Dustin välillä. Kirjan oheisaineistona on Lyran maailman Oxfordin kartta sekä otteita kuvitteellisista Lyran maailmaa kuvaavista kirjoista ja mainoksista. Fiktiivisen ”Globetrotter” karttapalvelun mainos esittelee sellaisia karttoja kuin ”Levantti ja Ottomaanivaltakunta”, ”Moskova - kauppatiet”, ”Zimbabwen vaaliruhtinaskunta” ja ”Uusi Ranska”.
Aiheesta muualla

Lyra's Oxford (Arkistoitu – Internet Archive). Philip Pullmanin kotisivut. (englanniksi)
Vesa Sisättö: Mestarin näytteitä[vanhentunut linkki]. Helsingin Sanomat 29.6.2005.
Jack Merry: Lyra's Oxford (Arkistoitu – Internet Archive). Green Man Review. (englanniksi)
Universumien tomu
| --- | --- |
Universumien tomu:   Kultainen kompassi  Salaperäinen veitsi  Maaginen kaukoputki 
Lyran kirjat:   Vedenpaisumus  Ruusunmetsästäjät 
Novellit:   Lyran Oxford  Once Upon a Time in the North 
Elokuvat ja televisiosarjat:   Kultainen kompassi  His Dark Materials 
Hahmot:   Lyra Belacqua  Will Parry  Lordi Asriel  Marisa Coulter 
Muuta:   daimoni 
Kirjailija:   Philip Pullman
Luigi Cherubini

Luigi Cherubini.
Luigi Cherubini, koko nimi Maria Luigi Carlo Zenobio Salvatore Cherubini (14. syyskuuta 1760 Firenze, Italia – 15. maaliskuuta 1842 Pariisi, Ranska) oli italialainen säveltäjä. Vaikka hänen musiikkinsa ei ole nykyään kovin tunnettua, häntä arvostettiin omana aikanaan suuresti. Ludwig van Beethoven piti Cherubinia aikansa merkittävimpänä näyttämömusiikin säveltäjänä.
Lapsuus ja nuoruus

Cherubini syntyi Firenzessä 14. syyskuuta 1760. Hänen ristimänimensä oli Maria Luigi Carlo Zenobio Salvatore Cherubini. Cherubini aloitti musiikin opiskelun 6-vuotiaana muusikkoisänsä johdolla. 13-vuotiaana hän oli jo säveltänyt paljon uskonnollista musiikkia. Vuosina 1778–1780 Cherubini opiskeli musiikkia Bolognassa ja Milanossa.
Menestys oopperasäveltäjänä

Vuonna 1788 Cherubini asettui Pariisiin. Hänen ensimmäinen suuren suosion saanut ooppera oli Lodoïska, jonka hän sävelsi vuonna 1791. Sitä seurasivat kreikkalaisen mytologian Medeian taruun perustuva ja säveltäjän nykyisin tunnetuin teos Médée vuodelta 1797 sekä Les deux journées vuodelta 1800. Vuonna 1805 Cherubinilta tilattiin Wienistä ooppera. Oopperan nimeksi tuli Faniska ja Cherubini johti sen esityksen itse vuonna 1806.
Myöhemmät vaiheet

Menestyksensä myötä säveltäjä alkoi keskittyä uskonnollisen musiikin säveltämiseen. Hän sävelsi muun muassa seitsemän messua sekä kaksi requiemia.
Vuonna 1815 häneltä tilattiin Lontoosta sinfonia, alkusoitto sekä teos kuorolle ja orkesterille. Tämän ansiosta Cherubinin kansainvälinen maine alkoi kasvaa.
Cherubini kuoli Pariisissa 15. maaliskuuta 1842, jolloin hän oli 81-vuotias.
Aiheesta muualla

Kuvia tai muita tiedostoja aiheesta Luigi Cherubini Wikimedia Commonsissa
Luigi Cherubini International Music Score Library Project (englanniksi)
A Treatise On Counterpoint & Fugue (archive.org) (englanniksi)
Luigi Cherubinin hauta Père-Lachaisessa.
L’One

| L’One |
| --- | --- |

Henkilötiedot
Koko nimi:  Levan Gorozia
Syntynyt: 9. lokakuuta 1985 (ikä 39)
Muusikko
Taiteilijanimi:  L’One, Lev Valerjanovitš, L1, Mc Levan
Laulukielet:  venäjä, englanti
Aktiivisena:  2005–
Tyylilajit:  rap, hip-hop
Yhtyeet:  Marselle (ent.), Black Star Mafia
Levy-yhtiöt:  Black Star (2012-)
  [ Muokkaa Wikidatassa ] [ ohje ]  
Levan Gorozia (georg. ლევან გოროზია, ven. Леван Горозия) tunnetaan paremmin nimellä L’One, on georgialais-venäläinen räppäri, joka tunnetaan WDKTZ-duon perustajajäsenenä sekä aloittamastaan levy-yhtiöstä nimeltään Black Star Inc. L’Onella on oma vaatemallisto Cosmokot, jota valmistetaan tuotemerkillä Black Star Wear.
Elämäkerta

Levan Gorozia syntyi Krasnojarskissa 9. lokakuuta vuonna 1985. Teini-ikäisenä hän muutti Jakutskiin, jossa hän aloitti uransa muusikkona. Levan pelasi koripalloa Jakutian maajoukkueessa, mutta saatuaan polvivamman hänen oli pakko lopettaa, ja hän päätti keskittyä kokonaan rap-musiikkiin.
Jakutskissa L’Onea pidettiin julkisuuden henkilönä ja hän työskentelikin niin radio- että TV-alalla.Hänen debyyttialbuminsa julkaisun jälkeen vuonna 2005, Levan muutti Moskovaan yhdessä ystävänsä Nelin kanssa, jossa he muodostivat hip hop-ryhmän nimeltä Marselle.
Debyyttialbumillaan ja kappaleellaan Moskova (Москва), Marselle tuli kuuluisaksi koko Venäjällä ja matkusti ympäri maata saaden kansallista tunnustusta. Heidän kappaleensa Moskova pysyi Next Fm -listan kärjessä 32 viikkoa.
Vuonna 2008 L’one osallistui BiTVa-TV-ohjelmaan (БиТВа за респект), jossa hän julkaisi ensimmäisen mixtapensa Mars FM:n. Ohjelmassa katsojat saavat nähdä kappaleiden äänitysprosessin. Myöhemmin samana vuonna hän julkaisi albumin nimeltä Mars, jossa oli mukana artisteja, kuten Teona Dolnikova, Dza-Dze, Sasha Legend, sekä Knara ja Basta.
Vuonna 2009 hän julkaisi juhlakokoelman Phlatline in da building levy-yhtiönsä viisivuotispäivän kunniaksi. Mukana levyllä oli myös uusia kappaleita Marsellelta. Albumin lisäksi kappaleille Marselle i ST (Marselle ja ST) ja V Tvojem Dome (Sinun talossasi).
Vuonna 2010 hän julkaisi toisen mixtapensa nimeltään L.
Diskografia > Albumit

Спутник (2013,  ”Satelliitti”)
Одинокая планета (2014,  ”Yksinäinen universumi”)
Гравитация (2016,  ”Painovoima")
Diskografia > Singlet

”Автолюбитель” (2015, ”Autoilija”)
”С самых низов” (2016, ”Aloittaa pohjalta”)
Aiheesta muualla

Virallinen VKontakte-sivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:L'One – 16.5.2017 versio
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:L'One – 16.5.2017 versio
Käännös suomeksi
Käännös suomeksi
Manta

Manta voi tarkoittaa seuraavia:
Manta, suomenkielinen naisen etunimi, muunnelma nimestä Amanda . Nimenkantajia ovat tai nimeen liittyvät muun muassa:
Manta, Helsingissä Suomessa sijaitsevan Havis Amanda -patsaan lempinimi
Radio Manta, Pirkanmaalla ja Satakunnassa Suomessa toimiva kaupallinen paikallisradio
Maria "Manta" Hänninen, suomalainen muusikko
Manta, Pekka Lipposen entinen vaimo
Manta, kaupunki Ecuadorissa
Manta , kotkarauskujen heimoon kuuluva kalasuku. Sukuun kuuluu muun muassa:
Manta birostris, paholaisrausku
Manta Ray, espanjalainen indie rock -yhtye
Opel Manta, Opelin vuosina 1970–1988 valmistama automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manta”, voi hakea sivunnimihaulla, laajalla sivunnimihaulla tai tekstihaulla.
M/S Moby Tommy

| M/S Moby Tommy |
| --- | --- |
 M/S Moby Tommy
Tyyppi:  matkustaja-autolautta
Lippuvaltio:   Italia
Kotipaikka:  Napoli
IMO-numero:  9221310
MMSI-numero:  247186700
Tunnuskirjaimet:  ICCS
Aiemmat nimet:  Ariadne Palace
Omistaja:  Moby Lines
Aiemmat omistajat:  Minoan Lines
Rakennustelakka:  Samsung Heavy Industries, Geoje, Etelä-Korea
Rakennusnumero:  1281
Vesillelasku:  2002
Tekniset tiedot
Pituus:  212 m
Leveys:  25 m
Syväys:  6,6 m
Bruttovetoisuus (GT):  26 995
Koneisto:  4x Wärtsilä 12V46C
Nopeus:  58,3 km/h
Nopeus:  31,5 kn
Matkustajia:  2 200
Lastikapasiteetti:  2 000 m
Autokapasiteetti:  1 000 henkilöautoa
M/S Moby Tommy on italialaisen rahtivarustamon Moby Linesin omistama ro-ro-autolautta. Tällä hetkellä laiva liikennöi Livorno–Olbia -reitillä. Samsung Heavy Industries rakensi aluksen Geojen telakallaan alun perin kreikkalaiselle Minoan Linesille nimellä MS Ariadne Palace. Vuonna 2006 Minoan Lines myi kaikki Samsungin valmistamat aluksensa, mukaan lukien MS Ariadne Palacen.
Moby Tommyn sivunäkymä
Lübbecke

| Lübbecke |
| --- | --- |

 vaakuna
 Lübbecke
 Koordinaatit: 52°18′N, 8°37′E 
Valtio:  Saksa
Osavaltio:  Nordrhein-Westfalen
Piirikunta:  Minden-Lübbecken piirikunta
Pinta-ala:  
 – Kokonaispinta-ala:  65,0 km²
Korkeus:  104 m
Väkiluku (2021):  25 711
 – Väestötiheys:  395 as./km²
Postinumero:  32312
Suuntanumero(t):  05741, 05743
 
 www.luebbecke.de 
Infobox OKVirheellinen NIMI-arvo: 
Lübbecken sijainti Minden-Lübbecken piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Lübbecke on kaupunki Nordrhein-Westfalenin osavaltiossa Saksan länsiosassa. Sen historia alkaa 770-luvulta.
Maantiede

Lübbecke sijaitsee Nordrhein-Westfalenin koilliskolkassa matalahkon Wiehengebirge-vuoriston pohjoispuolella. Lübbecken etäisyys Düsseldorfista on noin 175 kilometriä koilliseen, Hannoverista noin 75 kilometriä länteen ja Bielefeldistä noin 30 kilometriä pohjoiseen. Lübbecke kuuluu Nordrhein-Westfalenin koillisosan kattavaan noin kahden miljoonan asukkaan Ostwestfalen-Lippen alueeseen, joka vastaa Detmoldin hallintopiiriä.
Nykyinen Lübbecke syntyi kuntaliitosten seurauksena 1973. Kaupunki koostuu kahdeksasta osa-alueesta, joista väekkäin on kanta-Lübbecke. Kantakaupungin itäpuolella sijaitsee toiseksi väekkäin osa-alue Gehlenbeck, jonka itäpuolella on Eilhausen ja Nettelstedt. Kantakaupungin länsipuolella sijaitsee Alswede, Stockhausen, Blasheim ja Obermehnen.
Historia

Varhaisin asiakirjamaininta Lübbeckestä on vuodelta 775 muodossa Hlidbeki. Paikkakunta oli Mindenin hiippakuntaan kuuluneen kantaseurakunnan keskus ja se sai kaupunkioikeudet piispa Volkwinilta 1279. Lübbecken raatihuone mainitaan ensi kerran 1460, se tuhoutui vuoden 1705 kaupunginpalossa ja rakennettiin uudelleen 1709. Kaupunkia turvanneet keskiaikaiset linnoitukset muureineen, vallihautoineen ja vahtitorneineen purettiin 1800-luvun alkupuolella. Kaupunkikuva muuttui huomattavasti, ja uusia katuja rakennettiin osin linnoituksesta puretuista kivistä. Lübbecken talous alkoi kukoistaa teollisen toiminnan virittyä. Kaupunkiin perustettiin sikaritehdas 1863, se työllisti noin kuusi tuhatta henkeä vuonna 1938. Rautatieyhteyden Lübbecke sai 1899.
Toisesta maailmansodasta Lübbecke selvisi vähin vaurioin. Britit pitivät miehityshallintoaan Lübbecken hallintorakennuksissa aina vuoteen 1983. Kaupungin keskustaan valmistui jalankulkuvyöhyke vuonna 1975.
Lübbecken historiallisia kirkkoja ovat muun muassa kaksi St. Andreas -kirkkoa. Toinen sijaitsee kantakaupungissa ja toinen Alswedessa. Gehlenbeckissa sijaitsee myöhäisgoottilainen St. Nikolaus. Lübbecken vanhakaupunki ei ole säilynyt eheänä, sillä useita vanhoja ristikkotaloja purettiin 1900-luvun jälkipuoliskolla.
Talous ja liikenne

Lübbeckessä harjoitetaan muun muassa koneenrakennusta ja siellä toimii peliautomaatteja kehittävä ja valmistava Gauselmann-Gruppe. Paikallinen olutpanimo on 1842 perustettu Privatbrauerei Ernst Barre.
Lübbecken rautatieasema, Bahnhof Lübbecke (Westf), sijaitsee rataosuudella Bünde–Bassum. Bundesstraße 65 ja 239 risteävät kaupungin alueella. Moottoritie BAB 2 kulkee kaupungin itäpuolitse ja Alankomaiden rajalta alkava BAB 30 eteläpuolitse.
Aiheesta muualla

Lübbecke, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Lübbecke
Suuri osa Lübbeckestä on maaseutua.
Käännös suomeksi
Make Believe (Hanna Pakarisen kappale)

| ”Make Believe” Hanna Pakarinen |
| --- | --- | --- |

Singlen tiedot
 Albumilta: Love in a Million Shades
 Julkaistu: 20. lokakuuta 2008
 Tuottaja(t): Jyrki Tuovinen
 Tyylilaji: pop
 Kesto: 04.05
 Levy-yhtiö: SonyBMG
Hanna Pakarisen muut singlet
| ”Black Ice” 2007 | ”Make Believe” 2008 | ”Shout It Out Loud” 2008 |
”Make Believe” on Hanna Pakarisen neljännen albumin Love in a Million Shades kappale, joka julkaistiin albumin ensimmäisenä singlenä.
Kappale sai ensisoittonsa torstaina 16. lokakuuta 2008 klo 18:15 NRJ -radiokanavan Hitti vai Huti -äänestyksessä. Digitaalisesti kappale tuli myyntiin 20. lokakuuta 2008.
Kappale poikkeaa tyyliltään Pakarisen kahden edellisen albumin rockimmasta tyylistä ja palaa takaisin ensimmäisen When I Become Me -albumin tyyliseen kevyempään poppiin.[lähde? ]
Kappaleet

Make Believe
Listasijoitukset

| Lista | Paras sijoitus |
| --- | --- |
Suomen virallinen latauslista: -

Hanna Pakarinen
| --- | --- |
Studioalbumit:   When I Become Me  Stronger  Lovers  Love in a Million Shades  Paperimiehen tytär  Olipa kerran elämä  Synnyin, elän, kuolen 
Singlet:   ”Love Is Like a Song”  ”Heaven”  ”Fearless”  ”How Can I Miss You”  ”When I Become Me”  ”Kiss Of Life”  ”Stronger Without You”  ”Damn You”  ”Go Go”  ”Leave Me Alone”  ”Hard Luck Woman”  ”Black Ice”  ”Make Believe”  ”Shout It Out Loud”  ”Love In a Million Shades”  ”Rescue Me”  ”Paperimiehen tytär”  ”Se yksi ainoa”  ”Miehet”  ”Sydän tuli vastaan”  ”Jokapäiväinen”  ”Olipa kerran elämä”  ”Herrojen kanssa pellon laidassa”  ”Penkki, puu ja puistotie”  ”Rakkauden jälkeen”  ”Sun aika tulee vielä”  ”Vuoretkin murtuu”  ”Täydellinen myrsky”  ”Elämä on elämää” 
Musiikkivideot:   How Can I Miss You  Stronger Without You  Go Go  Leave Me Alone  Black Ice  Love In A Million Shades  Se yksi ainoa  Miehet  Jokapäiväinen 
Muuta:  Diskografia
}}
Manner (sukunimi)

Manner on suomalainen sukunimi, joka voi viitata seuraaviin tunnettuihin henkilöihin:
Aarne Manner (1923–2004), yrittäjä ja yritysjohtaja, teollisuusneuvos, Yrjö Mannerin poika
Aino Manner (1884–1961), näyttelijä
Aino Manner (1893–1959), kirjailija
Albin Manner (1888–1954), poliitikko
Arvo Manner (1887–1962), maaherra
Eero Manner (1913–1999), oikeuskansleri
Erkki Manner (1909–1983), diplomi-insinööri ja yritysjohtaja, teollisuusneuvos
Eeva-Liisa Manner (1921–1995), runoilija
Harri Manner (1945–2021), graafikko, kuvittaja ja kirjailija
Juhana Manner (s. 1947), elokuvaohjaaja
Keijo Manner (s. 1955), juristi, pankinjohtaja, kauppaneuvos
Kullervo Manner (1880–1939), poliitikko
Leo J. Manner (1886–1956), kirjailija ja suomentaja
Matti Manner (s. 1953), asianajaja ja varatuomari
Max Manner (s. 1965), kirjailija
Mikko Manner (s. 1974), jääkiekkoilija
Olga Manner (1883–1938), toimittaja, suomentaja ja feministi
Pekka Manner, arkkitehti
Petra Manner (s. 1985), urheilutoimittaja
Riikka Manner (s. 1981), poliitikko
Ringa Manner (s. 1987), muusikko
Robert Manner (k. 2013), venäjänsuomalainen lehtimies
Rolf Manner (1919–2003), professori, maataloustieteilijä
Santtu Manner (s. 1978), salibandynpelaaja
Sofia Manner (s. 1997), jalkapalloilija
Sulevi Manner, Juha Nummisen ja Eero J. Tikan yhteinen kirjailijanimi.
Teppo Manner (s. 1991), näyttelijä
Timo Manner, ent. Remsujeff (1874–1940), vienankarjalainen kauppias ja heimoaktiivi
Topi Manner (s. 1974), yritysjohtaja
Viktor Manner (1864–1936), kaupunginlääkäri ja lääkintöneuvos
Yrjö Manner (1893–1975), yrittäjä ja yritysjohtaja, teollisuusneuvos.
M/S Forte

| M/S Forte |
| --- | --- |
Tyyppi:  rahtilaiva
Lippuvaltio:  Alankomaat
Kotipaikka:  Rotterdam
IMO-numero:  8802258
MMSI-numero:  244257000
Tunnuskirjaimet:  PEDE
Aiemmat nimet:  1989– Forte
Omistaja:  Rederi Ab Lillgaard
Aiemmat omistajat:  1989–1994: Kustvaartbedrijft Moerman 1994–2004: B&N Nordsjöfrakt 2004–2005: Artic Marine 2005– Rederi Ab Lillgaard
Rakennustelakka:  Bodewess Sheepswerven B.V., Alankomaat
Rakennusnumero:  558
Vesillelasku:  4. maaliskuuta 1989
Luovutettu:  kesäkuu 1989
Tekniset tiedot
Pituus:  90,82 m
Leveys:  15,85 m
Syväys:  6,43 m
Bruttovetoisuus:  3 998 brt
Koneisto:  1 × Wärtsilä Vaasa 16V32 diesel
Koneteho:  4 500 kW
Nopeus:  28,15 km/h
Nopeus:  15,2 kn
Lastikapasiteetti:  270 m
Lähteet:  
M/S Forte (IMO 8802258) on ahvenanmaalaisen Rederi Ab Lillgaardin omistama sto-ro-alus. Alus on rakennettu vuonna 1989 Bodewess Sheepswerven B.V. -nimisellä telakalla, Alankomaissa. Kuollutta painoa aluksella on 4 001 tonnia ja jääluokitus on 1A eli se pystyy useimmissa jääolosuhteissa kulkemaan yksin. Forte on rekisteröity Alankomaiden lipun alle ja sen kotisatama on Rotterdam. Aluksella on alankomaalainen miehistö.
Forten sisaralus on M/S Largo.
Käyttöhistoria

Vuonna 1989 vastavalmistunut alus luovutettiin Kustvaartbedrijft Moermanin omistukseen, joka rekisteröi sen Alankomaiden lipun alle. Kotisatamaksi tuli Rotterdam. Samana vuonna Bror Husell vuokrasi aluksen ja se aloitti Transfennican liikenteessä Suomen ja Englannin välillä. Vuonna 1994 B&N Nordsjöfrakt osti Forten, joka myöhemmin siirtyi Finnlines Cargo Servicen liikenteeseen. 6.- 9. syyskuuta 2001 välisen ajan alus oli telakalla Puolassa, johtuen karilleajon aiheuttamasta vauriosta. Vuonna 2004 Arctic Marine osti Forten. Kotisatama säilyi Rotterdamina.
Nykyisen omistajan, Rederi Ab Lillgaardin haltuun alus päätyi maaliskuussa 2005.
Maanantaiaamulla 3. joulukuuta 2007 Forte törmäsi Merenkurkussa sijaitsevaan Nordvalenin majakkaan. Törmäyksen jälkeen Ruotsin rannikkovartiosto lähetti paikalle Uumajasta veneen. Sekä majakka että alus kärsivät vaurioita. Loukkaantumisilta ja öljyvuodoilta onnettomuudessa vältyttiin. Forte oli matkalla Kemiin.
Aiheesta muualla

Fakta om Fartyg – M/S Forte (ruotsiksi)
Rederi Ab Lillgaard (englanniksi)
Lunastajat

| Lunastajat |
| --- | --- |

Ohjaaja:  Miro Laiho Niko Kelkka
Käsikirjoittaja:  Miro Laiho Niko Kelkka
Tuottaja:  Miro Laiho Pekka Ollula
Kuvaaja:  Joni Helminen
Leikkaaja:  Miro Laiho
Lavastaja:  Pietari Bagge
Koreografi:  Toni Pohjola
Pääosat:  Roope Salminen Eino Heiskanen Joel Hirvonen Anne-Mari Alaspää Johanna Kuuva Ilona Chevakova Aleksander Rucidlo Mikko Nousiainen
Valmistustiedot
Valmistusmaa:  Suomi
Tuotantoyhtiö:  Time Films Oy
Levittäjä:  Night Visions Distribution
Ensi-ilta:  9.12.2022
Kesto:  1 h 32 min 04 sek
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Lunastajat on Miro Laihon ja Niko Kelkan käsikirjoittama ja ohjaama suomalainen elokuva, joka tuli ensi-iltaan joulukuussa 2022.
Esittely

Lunastajat on mustan komedian elementeillä höystetty toiminnallinen trilleri kahdesta maailmanlopun uskontokultin nuoresta noviisista (Roope Salminen ja Eino Heiskanen), jotka kiertävät ovelta ovelle tarjoamassa tuntemattomille mahdollisuutta pelastua. Eräällä käännytyskeikalla nuorten miesten itsehillintä kuitenkin pettää sotkuisin seurauksin. Kun kaksikko ryhtyy siivoamaan virheensä jälkiä, ovikello soi. Lahkolaiset joutuvat tahtomattaan mukaan ventovieraiden ihmisten roolipeli-iltaan, joka on sovittu järjestettäväksi turmatalossa.
Sekä Roope Salminen että Eino Heiskanen tekevät Lunastajissa ensimmäiset valkokangaspääroolinsa. Elokuvan muissa keskeisissä rooleissa nähdään Ilona Chevakova, Mikko Nousiainen, Joel Hirvonen, Johanna Kuuva, Anne-Mari Alaspää ja Aleksander Rudiclo. Uskonlahkon johtohahmon sivuroolia esittää kotimaisen elokuva- ja tv-maailman ikoni, seitsemälle vuosikymmenelle ulottuvan uran näyttelijänä tehnyt Jussi-voittaja Pekka Laiho.
Elokuva kuvattiin kesällä 2021 Järvenpäässä. Se on tuotettu ilman Suomen elokuvasäätiön kehittely- tai tuotantotukea.
Elokuvan ovat tuottaneet Miro Laiho ja Pekka Ollula Time Films Oy:stä. Elokuvan levittää Night Visions Distribution.
Vastaanotto

Lunastajat sai maailmanensi-iltansa Pohjoismaiden suurimmalla fantasia-, kauhu-, scifi- ja toimintaelokuviin keskittyvällä festivaalilla Night Visions International Film Festivalilla Helsingissä perjantaina 18. marraskuuta 2022. Festivaalin uutuuselokuvia arvottavassa Audience Award -yleisöäänestyksessä se kohosi kakkossijalle. Se oli yleisöpalkinnon voittaneen amerikkalaisen Deadstream-kauhutrillerin ohella ainoa äänestykseen osaa ottanut elokuva, jonka katsojilta saamien äänten pistekeskiarvo oli yli 4,3 tähteä viidestä.  Arvostelusivustoilla ja sanomalehtien arvosteluissa arviot olivat heikompia.